b"\n_START_ARTICLE_\nDalahikan ng Tayabas\n_START_PARAGRAPH_\nAng Dalahikan ng Tayabas ay isang makitid na kalupaan na nagdurugtong sa malaking hilagang bahagi ng Luzon sa tangway ng Bikol at tangway ng Bondoc na nasa sa timog-silangang bahagi nito. Ang Luzon ay may l\xc3\xa1pad na 120 kilometro hanggang 160 kilometro ngunit ito'y kumikitid sa 13 kilometro at di-hihigit sa 15 kilometro, pagdat\xc3\xadng sa naturang dalahikan. Nasa pagitan ng Look ng Tayabas at Look ng Lamon ang dalahikan ng Tayabas. _NEWLINE_Matatagpuan ang naturang dalahikan sa lalawigan ng Quezon at sinasakop ng mga bayan ng Atimonan, Plaridel, Gumaca, Padre Burgos, Agdangan, Unisan, at Pitogo."